text: Ny musikfestival vil skabe kærlighed og hygge i fængsel
  08 maj 2018 kl. 17.07
  Wall of sound er navnet på en ny musikfestival der løber af stablen 7. og 8. september i Fængslet i Horsens.
  To dage, 20 koncerter og 200 oplevelser. Sådan præsenterer arrangørerne den nye festival, hvor store, danske grupper som Minds of 99, Scarlett Pleasure og Bikstok er blandt navnene på plakaten.
  - Horsens er i forvejen en rigtig dejlig kultur- og festivalby. Men der manglede en festival til den voksende gruppe af unge i Horsens, siger festivalleder Michala Mellson til TV SYD.
  Michala Mellson, festivalleder, Wall of sound: "Til Wall of sound er gæsten hovednavnet. Vi går efter kærlighed og nærvær i Fængslet."
  Arrangørerne forventer op mod 3.000 publikummer til festivalen.
  - Målgruppen er de yngre studerende og tilflyttere. Men alle er velkomne. For eksempel til Scarlett Pleasure fredag aften.
  Wall of sound bliver arrangeret I samarbejde mellem Kulisselageret, Horsens & Friends, Horsens Kommune og Fængslet.
  - Vi har et stærkt arrangørkorps, der er vant til at trække store koncertnavne til byen. Samtidig bliver det en helt særlig festivalplads, der er meget anderledes end på andre festivaler. Kontrasten mellem det store, rå fængsel og den gamle, grønne park, forklarer festivallederen og fortsætter:
  Michala Mellson, festivalleder, Wall of sound: "Der manglede en festival til den voksende gruppe af unge i Horsens."
  - Til Wall of sound er gæsten hovednavnet. Vi går efter kærlighed og nærvær i Fængslet. Derfor har vi sat barren højt, vil kræse om publikum og ønsker at skabe en god fest, slutter Michala Mellson.
  Læs mere om festivalen og køb billet på Wall of sounds hjemmeside.
  